Anna Tumadóttir

Anna Tumadóttir ni Mkurugenzi Mtendaji wa shirika lisilo la faida nchini Marekani, Creative Commons, tangu Aprili 2024.

Anna alilelewa katika nchi kadhaa, zikiwemo Iceland, Scotland, na Malawi. Alisoma Norway na kisha kuendelea na masomo yake Marekani na Afrika Kusini.

Alianza kazi yake kitaaluma akifanya kazi kwa makampuni ya masoko, akibobea katika eneo la uendeshaji kwa zaidi ya muongo mmoja. Aliingia Creative Commons mwaka 2019 kama Mkurugenzi wa Bidhaa. Kisha mwaka 2021 alipandishwa cheo na kuwa Afisa Mkuu wa Uendeshaji. Mnamo Januari 2024, Catherine Stihler, ambaye alikuwa Mkurugenzi Mtendaji wa Creative Commons wakati huo, alijiuzulu, na Tumadóttir akaanza nafasi kama kaimu Mkurugenzi Mtendaji. Tarehe 10 Aprili 2024, Bodi ya Wakurugenzi ya Creative Commons ilimteua kuwa Mkurugenzi Mtendaji mpya wa shirika hilo. Anaishi Austin, Texas.

 Marejeo 

Jamii:Wanawake wa Iceland